Document ID: 31987R0729

KOMISSION ASETUS (ETY) N:o 729/87,
annettu 13 päivänä maaliskuuta 1987,
yksityiskohtaisista säännöistä herneitä, härkäpapuja ja makeita lupiineja koskevien erityistoimenpiteiden soveltamisesta annetun asetuksen (ETY) N:o 3540/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(1), sellaisena kuin se on viimeksi muutettuna asetuksella (ETY) N:o 3127/86(2), ja erityisesti sen 3 artiklan 7 kohdan,
sekä katsoo, että
komission asetuksen (ETY) N:o 3540/85(3), sellaisena kuin se on viimeksi muutettuna asetuksella (ETY) N:o 3025/86(4), 19 artiklan 3 kohdassa säädetään määräajasta, jonka kuluessa tuotteiden käyttöilmoitus on jätettävä toimivaltaiselle toimielimelle; tämän määräajan päättyminen vaihtelee käyttöpäivämäärän mukaan; hallinnollisen tarkastuksen yksinkertaistamiseksi olisi säädettävä päättymispäivästä, joka vaihtelee tuotteiden käyttökuukauden mukaan,
on ilmennyt, että käyttöilmoituksen antamisen määräaikaan liittyvää säännöstä on sovellettu eri tavoin; moitteettoman hallinnon vuoksi kyseisen säännöksen muutosta olisi sovellettava samasta päivästä kuin asetusta (ETY) N:o 3540/85 on sovellettu, ja
tässä asetuksessa säädetyt toimenpiteet ovat kuivarehujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3540/85 19 artiklan 3 kohta seuraavasti:
1) Korvataan toisen alakohdan ilmaisu "käyttöä seuraavien kahden kuukauden kuluessa" ilmaisulla "kahden kuukauden kuluessa käyttöä seuraavasta kuukaudesta".
2) Korvataan kolmannen alakohdan ilmaisu "käytön päättymistä seuraavan toisen kuukauden lopussa" ilmaisulla "käytön päättymiskuukautta seuraavan toisen kuukauden lopussa".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä maaliskuuta 1987.

Labels: 17
6